पट्टेधारियों ने राजीव आवास योजना सूची से नाम काटने की मांग की
सागर | तिली वार्ड स्थित संजय नगर बस्ती के पट्टेधारियों ने अपने नाम राजीव आवास योजना की सूची से काटने की मांग को लेकर बुधवार को कलेक्टोरेट पहुंचे। जहां उन्होंने बसपा जिलाध्यक्ष मनोज अहिरवार के नेतृत्व में कलेक्टर को ज्ञापन सौंपा है। इसमें कलेक्टर को बताया है कि हम लोग पिछले 40 साल से संजय नगर में पट्टे की भूमि पर निवास कर रहे हैं। इसके बावजूद निगम प्रशासन ने हमारे नाम राजीव आवास योजना की सूची में जोड़ दिए है। जबकि हमने इस योजना के तहत आवास के लिए आवेदन तक नहीं दिए थे। हाल ही में नगर निगम प्रशासन ने हमें नोटिस देकर संजय नगर बस्ती खाली करने को कहा हैं। यह जानकारी बस्ती के निवासी दिनेश पवार, राजकुमारी, राकेश जाटव, धनी जाटव, फूला बाई,कालीचरण अहिरवार, कमला ने दी है।
hin_Deva hin_Deva